3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

ชนิดของผลิตภัณฑ์

1.  เสาไฟฟ้าคอนกรีตอัดแรงและผลิตภัณฑ์คอนกรีตของการไฟฟ้า

-   เสาไฟฟ้าคอนกรีตอัดแรง (Electric Pole) มีขนาดความยาวตั้งแต่ 6.00 - 22.00
    เมตร ผลิตตามมาตรฐานการไฟฟ้าส่วนภูมิภาค, การไฟฟ้าฝ่ายผลิต และการไฟฟ้านครหลวง

-   คอนคอนกรีตอัดแรง (Prestress Spun Cross Arm)
    ผลิตตามมาตรฐานการไฟฟ้าส่วนภูมิภาค ซึ่งมีความยาว ตั้งแต่ 1.50 - 3.20 เมตร

-   เสาตอม่อ (Stub) และเสาเข็มการไฟฟ้าส่วนภูมิภาคทุกขนาดหน้าตัดและความยาว

-   คานนั่งร้านหม้อแปลงทุกขนาด, สมอบกทุกขนาด

-   ฐานเสา (Pole Foundation) ของการไฟฟ้าส่วนภูมิภาคทุกประเภท

  ซึ่งผลิตภัณฑ์ทุกชนิดดังกล่าว มีการทดสอบเพื่อรับรองคุณภาพ ตามข้อกำหนดมาตรฐาน

  ของหน่วยงานนั้น ๆ

2. เสาเข็มสี่เหลี่ยมและเสาเข็มรูปตัวไอคอนกรีตอัดแรง

-   เสาเข็มสี่เหลี่ยม มีขนาดตั้งแต่ 15 - 65 ซม.

-   เสาเข็มรูปตัวไอ มีขนาดตั้งแต่ 18 - 45 ซม.

-   ความยาวของเสาเข็มมีตั้งแต่ 3 - 25 เมตร หากต้องการความยาวมากกว่านี้ หรือมีข้อจำกัด
    ของพื้นที่ ก็สามารถทำเป็นเสาต่อเชื่อม โดยรอยต่อเชื่อมจะออกแบบให้ปลอดภัยและแข็งแรง
    ไม่น้อยกว่าข้อกำหนดตามมาตรฐานของเสาเข็มมอก.

-   เสาเข็มผ่านการออกแบบและควบคุมการผลิต โดยวิศวกรผู้ชำนาญการทุกขั้นตอน

-   สามารถผลิตเสาเข็มได้ทุกมาตรฐาน เช่น มอก., กรมทาง, รพช., และอื่น ๆ
    ตามมาตรฐาน ที่กำหนด

-   การตอกเสาเข็ม สามารถตอกแบบธรรมดา (Pure Drive) หรือตอกแบบเจาะนำ
    (Pre-bore) โดย ปั้นจั่นโครง (Drop Hammer), Hydraulic Hammer หรือ Diesel
    Hammer ตามความต้องการหรือข้อกำหนดในการทำงาน

-   มีบริการทดสอบความสมบูรณ์ของเสาเข็ม, ความสามารถในการรับน้ำหนักของเสาเข็ม

3. เสาเข็มคอนกรีตเสริมเหล็กอัดแรงโดยใช้แรงเหวี่ยง (Spun Pile)

  คือ เสาเข็มซึ่งได้จากการเหวี่ยงคอนกรีตรอบตัวเองในแบบแรงหนีศูนย์กลาง จึงอัดคอนกรีตแน่น
  อยู่ภายนอกติดกับแบบหล่อ ส่วนที่เป็นน้ำส่วนเกินจะถูกรีดออก

คุณสมบัติพิเศษ

-   เป็นเสาเข็มที่ผลิตโดยใช้กรรมวิธีการปั่นคอนกรีตในแบบหล่อซึ่งหมุนด้วยความเร็วสูง
    ด้วยเครื่องจักรที่ทันสมัยทำให้เนื้อคอนกรีตมีความหนาแน่นสูงกว่าคอนกรีตที่หล่อโดยวิธีธรรมดาเพราะว่าคอนกรีตมีความหนาแน่นสูงมาก
    จึงมีอัตราการดูดซึมน้ำต่ำมากเป็นผลทำให้ มีคุณสมบัติทนทานต่อการกัดกร่อนได้ดีขึ้น

-   เป็นเสาเข็มที่ผลิตโดยเครื่องมือที่ทันสมัยทุกขั้นตอน จึงทำให้สามารถรักษาคุณภาพได้สม่ำเสมอ

-   เป็นเสาเข็มที่ยึดตรงหน้าแปลน (Steel Joint) สำหรับต่อด้วยลวดแรงดึงสูง และใช้วิธีต่อ
    โดยการเชื่อมเป็นมาตรฐาน ซึ่งเป็นการต่อที่ปลอดภัยแข็งแรง และมั่นคงที่สุด

เสาเข็มคอนกรีตเสริมเหล็กอัดแรงโดยใช้แรงเหวี่ยงมีวิธีการตอกได้ 4 วิธี ดังนี้

1)  การตอกแบบธรรมดา (Pure Drive Method)

เป็นการตอกโดยวิธีปกติ โดยใช้ Drop Hammer, Hydraulic Hammer หรือ Diesel Hammer
ตอกจนถึงระดับ หรือ Blow-Count ที่กำหนด

2)  การตอกแบบเจาะนำ (Pre-bore Method)

เป็นวิธีการเจาะดินขนาดความกว้างเท่าเส้นผ่าศูนย์กลางของเสาเข็ม ความลึกประมาณ 6 - 10
เมตร แล้วฝังเสาเข็มลงในหลุมเจาะ หลังจากนั้นจึงตอกด้วยเครื่องตอกจนถึงระดับ หรือ
Blow-Count ที่กำหนด

3)  การตอกแบบ Auger Press เป็นการตอกโดยใช้สว่านร้อยในรูเสาเข็ม ทำการเจาะนำดิน
    พร้อม ๆ กับกดเสาให้จมลงไป จนเหลือความยาวประมาณ 3 -10 เท่าของความยาวเส้น
    ผ่าศูนย์กลาง แล้วตอกต่อจนถึงระดับ หรือ Blow-Count ที่กำหนด

4)  Full Auger Press เป็นการตอกโดยวิธีเดียวกันกับ Auger Press
    แต่จะเจาะนำดินจนถึงระดับ ความลึกที่กำหนด โดยไม่มีการตอกตาม

  การเลือกวิธีการตอกเสาเข็มคอนกรีตเสริมเหล็กอัดแรงโดยใช้แรงเหวี่ยงแบบใดนั้น
  วิศวกรจะพิจารณาตามความเหมาะสมของพื้นที่ทำงานของหน่วยงานและแรงดัน
  รวมถึงแรงสั่นสะเทือน อันอาจจะมีผลกระทบต่อสิ่งปลูกสร้างข้างเคียง

4. แผ่นพื้นสำเร็จรูป (Plank)

  แผ่นพื้นสำเร็จรูป เป็นแผ่นคอนกรีตอัดแรงชนิดท้องเรียบ รูปหน้าตัดเหมือนแผ่นกระดาน กว้าง 30
  ซม. หนา 5 ซม. วางเรียงชิดกันตลอดด้านท้องจะเรียบร้อยโดยไม่ต้องฉาบปูน เมื่อเทคอนกรีต
  ทับหน้า (Structural Topping) แล้วจะทำงานเป็นเนื้อเดียว (Composite)
  กับตัวพื้นสำเร็จรูป

5. คานสะพาน (Bridge Girder), พื้นสะพาน (Plank Girder)

-   คานสะพาน จะผลิตทั้งแบบ Box Girder, I-Girder หรือ T-Girder ตามมาตรฐานของ
    ส่วนราชการที่กำหนด

-   มีการตรวจสอบ, ทดสอบการผลิตทุกขั้นตอนตามมาตรฐานที่กำหนด โดยวิศวกรที่ชำนาญการ

-   มีบริการติดตั้งผลิตภัณฑ์ครบวงจร

6.  ท่อคอนกรีตและบ่อพัก

-   บริษัทได้มีผลิตภัณฑ์ท่อคอนกรีตเสริมเหล็กสำหรับงานระบายน้ำชนิดปากลิ้นราง ขนาดเส้น
    ผ่าศูนย์กลาง 300, 400, 500, 600, 800, 1,000 และ 1,200 มม. ความยาว 1.0
    ม.

-   การผลิตทำด้วยเครื่องจักรทันสมัยใช้กระบวนการอัดขึ้นรูปทำให้ชิ้นงานมีคุณภาพและขนาด
    ที่สม่ำเสมอ รอยต่อของท่อได้ขนาด ทำให้การต่อระหว่างท่อแนบสนิทลดปัญหาการรั่วซึม

-   บริษัทสามารถผลิตท่อได้หลากหลายมาตรฐานเพื่อตอบสนองตามความต้องการของลูกค้า เช่น
    มาตรฐาน มอก.128 (ชิ้นคุณภาพ คสล.2และ คสล.3)
    หรือมาตรฐานตามความต้องการของลูกค้า

-   บริษัทได้ผลิตบ่อพักคอนกรีตเสริมเหล็กหล่อสำเร็จสำหรับงานระบายน้ำ เพื่อใช้ร่วมกับ
    ท่อคอนกรีตเสริมเหล็กสำหรับงานระบายน้ำ
    โดยขนาดของผลิตภัณฑ์จะเป็นไปตามมาตรฐานทั่วไปและตามความต้องการของลูกค้า

-   การจัดส่ง บริษัทฯ มีรถและอุปกรณ์ขนย้ายผลิตภัณฑ์ท่อและบ่อพักจนถึงจุดใช้งาน

7. เสาเข็มพืด (Sheet Pile)

  เป็นเสาเข็มที่ใช้ตอกเรียงชิดติดกันเป็นพืด ตามแนวตลิ่งริมคลอง แม่น้ำ หรือจุดอื่นๆ เพื่อทำ

  หน้าที่เป็นเขื่อนกั้นไม่ให้ดินพังทลาย บริษัท สามารถผลิต Sheet Pile ได้หลากหลายขนาด

  หลายๆ ลักษณะหน้าตัดและความยาว เช่น Sheet Pile << 0.35x0.60 m., <<
  0.45x0.60 m.,

  { { 0.25x0.50 m. จนถึง { { 0.50x0.50 m. โดยมีความยาวเสาเข็มตั้งแต่ 12 m. ถึง
  22 m.

  การออกแบบและการผลิตเสาเข็มดำเนินการโดยวิศวกรผู้ชำนาญการทุกขั้นตอน เพื่อให้ได้

  เสาเข็มพืดที่มีคุณสมบัติตรงตามความต้องการของลูกค้า

การตอกเสาเข็มโดยปกติจะใช้ปั้นจั่นโครง (Drop Hammer) เป็นเครื่องจักรติดตั้งเสาเข็ม

เนื่องจากมีความยึดหยุ่นในการปรับแต่งหมวกเหล็กครอบหัวเสาเข็ม

8. กระเบื้องซีเมนต์ปูพื้น, กระเบื้องคอนกรีตปูพื้น และขอบคันหิน

- กระเบื้องซีเมนต์ปูพื้น ขนาด 0.30x0.30 ม. หนา 4-6 เซนติเมตร

ขนาด 0.40x0.40 ม. หนา 4-6 เซนติเมตร

- กระเบื้องคอนกรีตปูพื้น ขนาด 0.30x0.30 ม. หนา 3 เซนติเมตร []

ขนาด 0.40x0.40 ม. หนา 4 เซนติเมตร

- ขอบคันหิน ขนาด 0.15x0.30x1.00 เมตร

9. ผลิตภัณฑ์คอนกรีตอื่น ๆ

-   บริษัทสามารถผลิตผลิตภัณฑ์คอนกรีตอื่น ๆ ตามความต้องการของลูกค้าทุกชนิด
    ไม่ว่าจะเป็นผลิตภัณฑ์คอนกรีตเสริมเหล็ก เช่น เสา, คาน ผนังสำเร็จรูป และอื่นๆ
    ที่เป็นผลิตภัณฑ์คอนกรีตสำเร็จรูป

10. งานบริการ

-   การขนส่ง

  บริษัทมีรถสำหรับขนส่งผลิตภัณฑ์ พร้อมด้วยรถเครนขนาด 6 - 45 ตัน สำหรับบริการ ขนส่ง
  ครบวงจรอย่างเพียงพอ

-   การตอกและการติดตั้ง

บริษัทมีปั้นจั่นโครง, รถตอก Hydraulic ไว้บริการสำหรับการตอกทุกวิธี เช่น ตอกแบบธรรมดา,
ตอกแบบเจาะนำ, ตอกแบบ Auger Press หรือตอกแบบ Full Auger Press
ตลอดจนรับติดตั้งเสาไฟฟ้า, Box Girder, Plank Girder และอื่น ๆ ทั่วประเทศ

(2) การตลาด และภาวะการแข่งขัน

สภาพการตลาด และภาวะการแข่งขัน

ในปี 2553 เศรษฐกิจของประเทศมีอัตราเพิ่มขึ้นรวมร้อยละ 7.8 โดยมีการขยายตัวในทุกๆ ด้าน
ทั้งด้านการบริโภค การลงทุน และโดยเฉพาะอย่างยิ่งการส่งออกที่มีการเพิ่มขึ้นถึงร้อยละ 28.3
ตามการ ฟื้นตัวของเศรษฐกิจโลก
ส่วนการเติบโตของอุตสาหกรรมก่อสร้างมีการขยายตัวในอัตราร้อยละ 10.5
เพราะปัญหานิคมอุตสาหกรรมมาบตาพุดได้รับการแก้ไข ทำให้มีการลงทุนและการก่อสร้างเกิดขึ้น
นอกจากนี้ภาครัฐยังเข้ามากระตุ้นการใช้จ่ายผ่านงบประมาณไทยเข้มแข็ง
โดยเริ่มใช้จ่ายงบประมาณก่อสร้าง ในช่วงปลายปี 2553
จึงทำให้ภาพรวมของอุตสาหกรรมก่อสร้างในปี 2553 ปรับตัวดีขึ้นอย่างชัดเจน

การขยายตัวโดยรวมของอุตสาหกรรมก่อสร้างดังกล่าว ทำให้บริษัท ทักษิณคอนกรีต จำกัด (มหาชน)
มียอดขายโดยรวมเพิ่มขึ้นจากปีก่อนประมาณร้อยละ 26 อัตราการเพิ่มขึ้นของยอดขายในปีนี้
เกิดจากการเพิ่มขึ้นของทั้งปริมาณและราคาของสินค้า เพราะเมื่อความต้องการในตลาดเพิ่มขึ้นสูง
ภาวะการแข่งขันในอุตสาหกรรมจึงไม่รุนแรงเท่าปีก่อน

งานโครงการขนาดใหญ่ภาครัฐที่สำคัญๆ ในปี 2553 ของ บริษัท ทักษิณคอนกรีต
จำกัด(มหาชน)ได้แก่ โครงการก่อสร้างรถไฟฟ้าสายสีม่วง (ช่วงบางใหญ่ – บางซื่อ) สัญญา 3 :
ศูนย์ซ่อมบำรุงและอาคารจอดแล้วจรของการรถไฟฟ้าขนส่งมวลชนแห่งประเทศไทย
โดยมีมูลค่าสัญญาประมาณ 350 ล้านบาท
และโครงการก่อสร้างระบบป้องกันน้ำท่วมในหลายจังหวัดทั้งภาคอีสานและภาคใต้จากงบประมาณไทยเข้มแข็ง

กลยุทธ์การแข่งขัน

(1) บริษัทเน้นการบริหารคุณภาพสินค้าและบริการให้มีคุณภาพเหนือมาตรฐาน
    และมีความสม่ำเสมอจนได้รับการรับรองระบบบริหารคุณภาพ ISO 9001:2008 จึงทำให้ลูกค้า
    มีความมั่นใจในคุณภาพสินค้าและบริการของบริษัท

(2) บริษัทมีโรงงานผลิตกระจายอยู่ในภาคต่าง ๆ ถึง 6 โรงงานเกือบทั่วประเทศ
    ทำให้มีความสามารถการให้บริการลูกค้าได้ดียิ่งขึ้น
    รวมทั้งสามารถประหยัดค่าใช้จ่ายในการขนส่ง ทำให้มีต้นทุนต่ำกว่าคู่แข่ง

(3) บริษัทมีชื่อเสียงมานาน มีความพร้อมทั้งทีมบริหารและวิศวกรที่มีความเชี่ยวชาญ
    จึงได้รับความไว้วางใจจากลูกค้าทั้งในเรื่องคุณภาพผลิตภัณฑ์ได้มาตรฐาน ราคายุติธรรม
    และการส่งมอบงานที่ตรงเวลา

(4) บริษัทมีกำลังการผลิต(Capacity)สูง
    เมื่อเทียบกับคู่แข่งขันทำให้สามารถตอบสนองโครงการขนาดใหญ่ได้ในเวลาที่จำกัด

(5) บริษัทมีหน่วยงานบริการขนส่งของตนเองจึงทำให้มีความคล่องตัว
    และสามารถบริหารการจัดส่งได้อย่างรวดเร็วมีประสิทธิภาพ

(6) บริษัทมีผลิตภัณฑ์ที่หลากหลาย ได้แก่ เสาไฟฟ้า เสาเข็มรูปตัวไอ รูปสี่เหลี่ยม
    และเสาเข็มกลมอัดแรงแบบแรงเหวี่ยง (Spun Pile) ฯลฯ นอกจากนี้
    บริษัทยังมีเครื่องตอกระบบ Hydraulic Hammer
    ซึ่งเป็นเครื่องตอกที่ทันสมัยและมีประสิทธิภาพสูง สามารถตอกแบบกึ่งตอกกึ่งเจาะ (Auger
    Press) หรือการเจาะนำ (Preboring) ก่อนตอกได้
    ทำให้สามารถตอบสนองความต้องการของลูกค้าที่มีโครงการอยู่ในกรุงเทพฯ หรือตัวเมืองต่าง
    ๆ ได้

(7) บริษัทวางแผนจะขยายฐานการตลาดให้กว้างขึ้น
    โดยการขายงานให้กับตลาดองค์การบริหารส่วนท้องถิ่น

(8) บริษัทมีแผนงานในการทำงานให้โครงการขนาดใหญ่อย่างต่อเนื่อง
    โดยมีโครงการก่อสร้างรถไฟฟ้าสายสีน้ำเงิน และสายสีแดงที่จะเกิดขึ้นในปี 2554
    และปีต่อไปตามลำดับ

(9) บริษัทมีแผนงานเพิ่มยอดการขายเสาไฟฟ้า
    เพื่อให้สอดคล้องกับการตั้งงบประมาณการสั่งซื้อของการไฟฟ้าส่วนภูมิภาคในปี 2554

  สภาพการแข่งขันในอุตสาหกรรม

  ตลาดผลิตภัณฑ์เสาไฟฟ้า

ผลิตภัณฑ์เสาไฟฟ้าและอุปกรณ์ประกอบ มีผู้ซื้อหลักอยู่รายเดียวคือ การไฟฟ้าส่วนภูมิภาค
ซึ่งมีงบประมาณการสั่งซื้อทั่วประเทศในปี 2554 ประมาณ 1,913 ล้านบาท
และยังอยู่ในอัตราใกล้เคียงกับปีที่ ผ่านมา ผู้ประกอบการผลิตภัณฑ์เสาไฟฟ้าทั้งประเทศมีอยู่ประมาณ
30 ราย ในตลาดอุตสาหกรรมกลุ่มนี้บริษัทถือเป็นผู้นำทางการตลาดที่มีส่วนแบ่งอยู่ในอันดับต้น ๆ
เนื่องจากมีข้อได้เปรียบที่มีโรงงานกระจาย อยู่ทั่วภูมิภาค

ตลาดผลิตภัณฑ์เสาเข็ม

ผลิตภัณฑ์เสาเข็มคอนกรีตอัดแรงรูปตัวไอและรูปสี่เหลี่ยมเป็นสินค้าที่มีน้ำหนักมาก
ค่าขนส่งจึงเป็นปัจจัยหลักอันหนึ่งของข้อจำกัดในการแข่งขัน
ดังนั้นสภาพการแข่งขันของอุตสาหกรรมชนิดนี้
จึงต้องพิจารณาแยกตามพื้นที่ของแต่ละโรงงานตามรายภูมิภาค ดังนี้

ภาคใต้ โรงงานซึ่งตั้งกระจายอยู่ในภาคใต้ 3 โรงงานคือ โรงงานภูเก็ต โรงงานสุราษฎร์ธานี
และโรงงานหาดใหญ่ ดังนั้น จึงสามารถตอบสนองความต้องการของตลาดได้ทั่วทุกจังหวัดในภาคใต้
และเป็นผู้ผลิตที่มีกำลังการผลิตสูงสุดในภูมิภาค จึงเป็นผู้นำทางการตลาดมาอย่างต่อเนื่องยาวนาน
โดยคู่แข่งส่วนใหญ่เป็นบริษัทที่มีขนาดกลางและขนาดเล็ก

ภาคตะวันออก บริษัทมีโรงงานที่ อ.บ้านบึง จ.ชลบุรี
เพื่อรองรับการขยายตัวของภาคอุตสาหกรรมชายฝั่งทะเลภาคตะวันออก (Eastern Seaboard)
ยังคงมีการขยายตัวอย่างต่อเนื่อง ซึ่งปัจจุบันคู่แข่งขันที่อยู่ ในภาคตะวันออกมีอยู่ประมาณ 10 ราย
โดยส่วนใหญ่มีกำลังการผลิตใกล้เคียงกัน ความต้องการของลูกค้าในแถบภูมิภาคนี้
อยู่ที่สินค้าที่มีคุณภาพผลิตภัณฑ์สูงและการบริการดี มีระบบการบริหารความปลอดภัยที่ดี
มีความพร้อมของทีมบริหารงาน และวิศวกรที่ชำนาญงาน
บริษัทจึงมีความได้เปรียบในเชิงแข่งขันด้านนี้

ภาคตะวันออกเฉียงเหนือ บริษัทมีโรงงานตั้งอยู่ที่ อ.เมือง จ.อุดรธานี
ผลิตเสาเข็มรูปสี่เหลี่ยมและผลิตภัณฑ์อื่น ๆ เช่น คานสะพาน เข็มเขื่อน
รองรับงานกรมทางหลวงและงานป้องกันน้ำท่วม
นอกจากนี้ยังมีแผ่นพื้นท้องเรียบรองรับงานบ้านพักอาศัย และโครงการบ้านเอื้ออาทร
คู่แข่งในภาคอีสานตอนบนมีอยู่ประมาณ 10 ราย ส่วนใหญ่มีกำลังการผลิตไม่แตกต่างกันมากนัก

ตลาดผลิตภัณฑ์เสาเข็มคอนกรีตเสริมเหล็กอัดแรงโดยใช้แรงเหวี่ยง (Spun Pile)

เสาเข็มคอนกรีตเสริมเหล็กอัดแรงโดยใช้แรงเหวี่ยง
เป็นสินค้าที่ผลิตด้วยเทคโนโลยีที่ทันสมัยที่สุดในเวลานี้ เสาเข็มชนิดนี้มีคุณภาพสูงกว่าเสาเข็มรูปตัวไอ
และสี่เหลี่ยม จึงเหมาะสำหรับการใช้งานอาคาร ในเขตกรุงเทพมหานคร และปริมณฑล
หรือในเขตตัวเมืองต่าง ๆ รวมทั้งโครงการสาธารณูปโภค ขั้นพื้นฐานขนาดใหญ่ เช่น ทางด่วน
โครงการด้านพลังงาน
นอกจากนี้ในปัจจุบันผู้ออกแบบทางด้านวิศวกรรมมักนิยมใช้เสาเข็มชนิดนี้กับงานท่าเรือตามแนวชายฝั่งทะเล
เนื่องจากมีความสามารถทนทาน ต่อการกัดกร่อนของน้ำทะเลได้ดีกว่า

บริษัทมีโรงงานผลิตเสาเข็มคอนกรีตเสริมเหล็กอัดแรงโดยใช้แรงเหวี่ยง อยู่ที่ ถ.พุทธมณฑลสาย 7
จ.นครปฐม ในปัจจุบันมีคู่แข่งขันที่ยังดำเนินธุรกิจอยู่ 4 ราย
โดยบริษัทมีส่วนแบ่งตลาดอยู่ในระดับเฉลี่ย ของอุตสาหกรรม
บริษัทได้รับความเชื่อถือและไว้วางใจจากลูกค้าค่อนข้างสูง ทั้งทางด้านคุณภาพสินค้า
การบริการติดตั้ง และความมั่นคงทางการเงิน
ที่จะสามารถดำเนินงานขนาดใหญ่ให้บรรลุความสำเร็จ ตามเป้าหมาย และความพึงพอใจของลูกค้า

ลูกค้ารายใหญ่ มีดังนี้

ปี 2553 มูลค่างาน(ล้านบาท) % ต่อยอดขาย

1. กิจการร่วมค้า พีเออาร์ 265.94 27.08%

- รถไฟฟ้าสายสีม่วง (ช่วงบางใหญ่-บางซื่อ)

สัญญา 3: ศูนย์ซ่อมบำรุงและอาคารจอดแล้วจร

2. การไฟฟ้าส่วนภูมิภาค 93.09 9.48%

3. บริษัทสยามรีเทล ดีเวลล๊อปเม้นท์ จำกัด 47.80 4.87%

- Island Walk รามอินทรา

4. ห้างหุ้นส่วนจำกัด สามประสิทธิ์ 44.68 4.55 %

- ระบบป้องกันน้ำท่วม จ.นครศรีธรรมราช

- ปรับปรุงขยายการประปาขอนแก่น (ระยะที่ 3)

อ.เมือง จ.ขอนแก่น

5. บริษัท อี เอ็ม ซี จำกัด 22.00 2.24 %

- ระบบปิดกั้นน้ำท่วมชุมชนเมือง จ.ปัตตานี

6. บริษัท เอ.เอส.แอสโซซิเอท เอนยิเนียริ่ง จำกัด 20.00 2.04 %

- สะพานข้ามแม่น้ำตาปี จ.สุราษฎร์ธานี

7. บริษัท พร้อมมิตร เอส เอ เอฟ ที จำกัด 20.00 2.04 %

- ซ่อมตัวเรือใต้แนวน้ำ ทับละมุ จ.พังงา

8. บริษัท โลหะกิจรุ่งเจริญทรัพย์ จำกัด 17.18 1.75 %

- โรงงานเฟส 3 จ.สมุทรสงคราม

9. บริษัท แดวูเทค (ประเทศไทย) จำกัด 16.65 1.70 %

- RTC PO AREA จ.ระยอง

10. บริษัท วรนิทัศน์ จำกัด 14.80 1.51 %

- อาคารเรียนและปฎิบัติการ ศูนย์การแพทย์ปัญญานันทภิกขุ

โรงพยาบาลชลประทาน ม.ศรีนครินทรวิโรฒ

ปี 2552 มูลค่างาน(ล้านบาท) % ต่อยอดขาย

1. การไฟฟ้าส่วนภูมิภาค 68.04 9.03%

2. The Consortium of GS and Hanyang Corporattion 82.00 10.86%

- PTT LNG Jetter Development

3. บริษัท เอ็ม ที พี เอชพีพีโอ แมนูแฟคเจอริ่ง จำกัด 71.53 9.50%

- Thai Propylene Oxide Project

4. บริษัท ช.การช่าง จำกัด (มหาชน) 42.88 5.69%

- West of Bangkok Water Treatment

5. บริษัท คริสเตียนี และนีลเส็น (ไทย) จำกัด (มหาชน) 21.00 2.79%

- ศูนย์เทคโนโลยีนวัตกรรมและปฏิบัติการ ม.มหิดล ศาลายา

6. บริษัท พร้อมมิตร เอส เอ เอฟ ที จำกัด 17.50 2.32%

- งานซ่อมตัวเรือใต้แนวน้ำ จ.พังงา

7. หจก. วรนิทัศน์ 14.44 1.92%

- อาคารเรียนและปฏิบัติการศูนย์การแพทย์ปัญญานันทภิกขุ

ร.พ.ชลประทาน ม.ศรีนครินทรวิโรฒ

8. บริษัท กำจรกิจก่อสร้าง จำกัด 12.83 1.70%

- อาคารนวัตกรรมสุขภาวะอาหารและนิติกรรม มศว.องครักษ์

9. บริษัท เอก-ชัย ดิสทริบิวชั่น ซิสเทม จำกัด 12.62 1.68%

- Tesco Lotus จ.อุดร

10. บริษัท แสตนดาร์ด เพอร์ฟอร์แม้นซ์ จำกัด 11.46 1.52%

- Central Retail Corporation อ.เมือง จ.ตรัง

การส่งมอบผลิตภัณฑ์

การส่งมอบผลิตภัณฑ์ให้ตรงและทันต่อเวลาตามความต้องการของลูกค้า(Schedule)
เป็นปัจจัยที่สำคัญอีกข้อหนึ่งของกลยุทธ์ทางการตลาด
เพราะช่วยทำให้ต้นทุนของลูกค้าสามารถควบคุมได้ จึงมีต้นทุน
ที่ต่ำเป็นผลประโยชน์โดยตรงของลูกค้า
โดยเฉพาะอย่างยิ่งผู้รับเหมาก่อสร้างหรือผู้ประกอบการต่างๆ
ต้นทุนของเวลาเป็นสิ่งที่มีค่ามากที่สุดในการแข่งขันในสภาวะปัจจุบัน
แนวทางในการดำเนินงานหลักสำหรับกลยุทธ์การส่งมอบสินค้าให้เป็นที่พึงพอใจของลูกค้ามีดังนี้

1.  บริษัทมีรถขนส่งเป็นของบริษัทเอง ประมาณ 57 คัน ที่พร้อมให้บริการในทุกโรงงานที่ตั้งอยู่

2.  บริษัทมีเครื่องจักรชนิด Hydraulic Hammers ซึ่งเป็นเครื่องจักรที่ทันสมัยล่าสุด
    และเป็นเทคโนโลยีใหม่ในการติดตั้งเสาเข็มคอนกรีตอัดแรงได้อย่างรวดเร็ว
    และมีประสิทธิภาพกว่าปั้นจั่นโครง (Drop Hammers) หลายเท่า
    ทั้งในด้านความรวดเร็วในการติดตั้ง, การลดมลภาวะ ต่อชุมชน, ลดการสูญเสีย
    และมีความแม่นยำในการทำงานถูกต้องตามหลักวิศวกรรม

3.  บริษัทมีขนาดและกำลังการผลิตสูง จึงสามารถที่จะป้อนผลิตภัณฑ์ได้เพียงพอ
    และทันต่อความต้องการของลูกค้า โดยเฉพาะอย่างยิ่งโครงการที่มีขนาดใหญ่
    และมีเวลาการทำงานจำกัด

การบริการ

1.  บริษัทมีนโยบายที่จะร่วมมือกับทีมงานของลูกค้าอย่างใกล้ชิด ในการคำนวณ การออกแบบ

  และการวางแผนการทำงาน เพื่อให้ได้ต้นทุนที่ต่ำที่สุด และสร้างผลกำไรให้กับลูกค้า
  โดยทีมงานวิศวกรของบริษัท

2.  บริษัท มีบริการตอกโดยระบบ Auger Press และ Pre-bore ซึ่งช่วยลดแรงสั่นสะเทือน
    และ

  การเคลื่อนตัวของดินที่อาจเกิดเป็นอันตรายขึ้นกับอาคารข้างเคียงได้ ระบบการติดตั้ง
  ด้วยวิธีนี้จึงมีความจำเป็นอย่างยิ่งสำหรับหน่วยงานที่อยู่ในเมืองหรือบริเวณที่มีชุมชนอาศัยอยู่หนาแน่น

3.  บริษัทมีบริการทดสอบการรับน้ำหนัก ( Load Test ) ของเสาเข็มให้กับลูกค้า เพื่อเป็นการ

  ยืนยันให้เกิดความมั่นใจของฐานรากอาคารที่ก่อสร้าง

กลุ่มลูกค้าเป้าหมาย ( Target Market )

1.  รัฐบาล หรือ รัฐวิสาหกิจ เป็นตลาดหลักที่สำคัญของบริษัทฯ อันเนื่องมาจากการลงทุน
    ในสาธารณูปโภคขั้นพื้นฐานของรัฐบาล ได้แก่กรมชลประทาน กระทรวงศึกษาธิการ
    กระทรวงคมนาคม การทางพิเศษแห่งประเทศไทย การไฟฟ้าส่วนภูมิภาค
    การไฟฟ้าฝ่ายผลิตแห่งประเทศไทย และการท่าอากาศยานแห่งประเทศไทย และหน่วยงานอื่นๆ
    ซึ่งมีงบประมาณการก่อสร้างต่อเนื่องทุกปี

2.  หน่วยงานภาครัฐโดยขายผ่านกลุ่มผู้รับเหมาหลัก(Main Contractors) ที่ประมูลงาน

  กับภาครัฐ เช่น บริษัท กำแพงเพชรวิวัฒน์ก่อสร้าง, บริษัท ซิ-โนไทย, บริษัท ช.การช่าง,
  บริษัท อิตาเลี่ยนไทย, บริษัท ฤทธา, บริษัท คริสเตียนี่ฯ เป็นต้น

  3. เจ้าของกิจการหรือผู้ประกอบการเอกชน ได้แก่ ผู้ประกอบการอุตสาหกรรมต่างๆ เช่น

  ห้างสรรพสินค้า โรงพยาบาล โรงงานอุตสาหกรรม ธุรกิจอสังหาริมทรัพย์ โรงแรม เป็นต้น

4.  กลุ่มผู้รับเหมาก่อสร้าง ได้แก่ ผู้รับเหมาทั้งในภาครัฐและเอกชน
    ตั้งแต่ผู้รับเหมารายเล็กจนถึงผู้รับเหมาอันดับต้น ๆ ของประเทศ
    โดยมีทั้งบริษัทคนไทยและชาวต่างชาติ

นโยบายการตั้งราคา

เนื่องจากการขยายผลิตภัณฑ์มีการแข่งขันสูง และการขายส่วนใหญ่มีลักษณะเป็นงานโครงการซึ่ง
มีความต้องการความยืดหยุ่นสูงตามสภาวะตลาดที่มีการแข่งขันด้านราคาอย่างรุนแรง
บริษัทจึงใช้นโยบายการตั้งราคาโดยมุ่งเน้นที่ต้นทุน (Cost Base Pricing)
เข้าไปผสมผสานในการตั้งราคาเป็นหลัก จึงเป็นการมุ่งความสำคัญที่การแข่งขัน (Competitive
Pricing)
ต่อสภาวะตลาดที่มีการเปลี่ยนแปลงค่อนข้างรวดเร็วและการแข่งขันด้านราคาอย่างรุนแรง นอกจากนี้
ผู้บริโภคยังมีความอ่อนไหวด้านราคาสูง
การปรับเปลี่ยนราคาจึงจำเป็นต้องดูผลกระทบในระยะยาวด้วย

การจัดจำหน่ายและช่องทางการจำหน่าย

บริษัทประกอบธุรกิจผลิตและจำหน่ายผลิตภัณฑ์คอนกรีตอัดแรงทุกชนิด
จัดจำหน่ายให้ลูกค้าโดยตรงมีการขายผ่านตัวแทนจำหน่ายบ้างเล็กน้อย
ลูกค้าของบริษัทเป็นลูกค้าภายในประเทศเป็นหลัก มีทั้งภาคเอกชน และรัฐวิสาหกิจ
สำหรับผลิตภัณฑ์เสาไฟฟ้า ลูกค้าหลักของบริษัทได้แก่ การไฟฟ้าส่วนภูมิภาค
ส่วนผลิตภัณฑ์เสาเข็มคอนกรีตอัดแรงและผลิตภัณฑ์อื่นๆ บริษัทได้ติดต่อขายให้แก่ลูกค้าโดยตรง
มีทั้งลูกค้ารายใหญ่และรายย่อย ผู้รับเหมาและเจ้าของโครงการ

แนวโน้มภาวะอุตสาหกรรมและสภาพการแข่งขัน

ธนาคารแห่งประเทศไทยคาดว่าในปี 2554 เศรษฐกิจจะมีการขยายตัวในอัตราที่ลดลงจากปีก่อน
โดยมีอัตราการเติบโตรวมที่ร้อยละ 4.5 อย่างไรก็ตามในภาคอุตสาหกรรมก่อสร้าง
ยังคงได้รับประโยชน์จากโครงการขยายเครือข่ายของรถไฟฟ้ามวลชน ซึ่งมีการคาดการณ์ไว้ว่า
โครงการรถไฟฟ้าสายสีน้ำเงินและสีแดงจะเริ่มการก่อสร้างภายในปีนี้
นอกจากนี้อัตราการเติบโตของภาคการก่อสร้างยังขึ้นอยู่กับงบประมาณ
ที่ต่อเนื่องของโครงการไทยเข้มแข็งในส่วนโครงการก่อสร้างระบบป้องกันน้ำท่วมตามภูมิภาค
จากการขยายตัวของอุตสาหกรรมคอนกรีตอัดแรงยังมีแนวโน้มที่เพิ่มขึ้นจากการตั้งงบประมาณการสั่งซื้อที่เพิ่มขึ้นเป็นจำนวนเงินถึง
1,913 ล้านบาท ในปี 2554 ของการไฟฟ้าส่วนภูมิภาค ซึ่งเป็นผู้สั่งซื้อรายใหญ่
ในผลิตภัณฑ์เสาไฟฟ้าและอุปกรณ์ประกอบ

(3) การจัดหาผลิตภัณฑ์หรือบริการ

ปัจจุบันบริษัทมี 6 โรงงาน กระจายอยู่ในแต่ละภาคของประเทศ
เพื่อที่จะสนองตอบความต้องการของผู้บริโภคได้อย่างเต็มที่ สถานที่ตั้งโรงงาน มีรายละเอียดดังนี้

โรงงานภูเก็ต 46/9 ถนนเทพกระษัตรี ตำบลรัษฎา อำเภอเมืองภูเก็ต จังหวัดภูเก็ต 83000

โทรศัพท์ : 0-7621-2120, 0-7621-6286, 0-7622-5161 แฟกซ์ : 0-7621-3679

E-mail : scp-pk@scp.co.th

โรงงานสุราษฎร์ธานี 54/1 ตำบลนาสาร อำเภอบ้านนาสาร จังหวัดสุราษฎร์ธานี 84120

โทรศัพท์ : 0-7734-1995-6 แฟกซ์ : 0-7734-1614

E-mail : scp-sr@scp.co.th

โรงงานหาดใหญ่ 136/4 หมู่ 3 ถนนเพชรเกษม ตำบลทุ่งตำเสา อำเภอหาดใหญ่ 

  จังหวัดสงขลา 90110

  โทรศัพท์ : 0-7447-2044-7 แฟกซ์ : 0-7447-2048

  E-mail : scp-hy@scp.co.th

โรงงานนครปฐม 16/12 หมู่ 3 ตำบลหอมเกร็ด อำเภอสามพราน จังหวัดนครปฐม 73110
โทรศัพท์ : 0-3432-2435-7 แฟกซ์ : 0-3432-3579

  E-mail : scp-np@scp.co.th

โรงงานอุดรธานี 342 หมู่ 2 ตำบลโคกสะอาด อำเภอเมืองอุดรธานี จังหวัดอุดรธานี 41000

โทรศัพท์ : 081-391-1765, 081-871-7192 แฟกซ์ : 081-871-6158

  E-mail : scp-ud@scp.co.th

โรงงานบ้านบึง 18 หมู่ 2 ถนนบ้านบึง-แกลง ตำบลหนองชาก อำเภอบ้านบึง

  จังหวัดชลบุรี 20170

โทรศัพท์ : 0-3829-7234, 089-699-7826, 082-219-4556 แฟกซ์ : 0-3829-7245

  E-mail : scp-bb@scp.co.th

การผลิต

 การผลิต กำลังการผลิตและอัตราการใช้กำลังการผลิตปี 2553

  --------- --------------------- -------- --------- -------- -------- -------- -------- ---------
  ชนิด       รายการ                                   โรงงาน                              รวม

  ผลิตภัณฑ์                          ภูเก็ต     สุราษฎร์ฯ   หาดใหญ่   อุดรฯ     บ้านบึง    นครปฐม   

  เสาไฟฟ้า   กำลังการผลิต(ลบ.ม.)     4,500    5,000     3,000    12,000   6,000    -        30,500

            ปริมาณการผลิต(ลบ.ม.)    3,924    3,163     3,002    4,483    5,075    -        19,646

            อัตราการใช้กำลังผลิต(%)   87       63        100      37       85       -        64

  เสาเข็ม    กำลังการผลิต(ลบ.ม.)     30,000   36,500    32,000   20,000   45,500   -        164,000

            ปริมาณการผลิต(ลบ.ม.)    21,612   29,377    31,575   17,985   36,599   -        137,148

            อัตราการใช้กำลังผลิต(%)   72       80        99       90       80       -        84

  แผ่นพื้น     กำลังการผลิต(ลบ.ม.)     7,500    5,000     3,000    4,500    -        -        20,000

            ปริมาณการผลิต(ลบ.ม.)    3,228    2,277     2,803    2,637    -        -        10,944

            อัตราการใช้กำลังผลิต(%)   43       46        93       59       -        -        55

  เสากลม    กำลังการผลิต(ลบ.ม.)     -        -         -        -        -        48,000   48,000

            ปริมาณการผลิต(ลบ.ม.)    -        -         -        -        -        34,083   34,083

            อัตราการใช้กำลังผลิต(%)   -        -         -        -        -        71       71

  คอนสปัน    กำลังการผลิต(ลบ.ม.)     1,000    -         -        1,100    1,500    -        3,600

            ปริมาณการผลิต(ลบ.ม.)    -        -         -        19       -        -        19

            อัตราการใช้กำลังผลิต(%)   -        -         -        2        -        -        1

  อื่นๆ       กำลังการผลิต(ลบ.ม.)     -        1,500     1,200    1,000    4,000    -        7,700
  (กฟภ.)                                                                                 

            ปริมาณการผลิต(ลบ.ม.)    -        338       97       494      247      -        1,175

            อัตราการใช้กำลังผลิต(%)   -        23        8        49       6        -        15

  อื่นๆ       กำลังการผลิต(ลบ.ม.)     500      7,000     1,800    3,000    8,000    -        20,300

            ปริมาณการผลิต(ลบ.ม.)    464      6,391     1,036    645      422      -        8,958

            อัตราการใช้กำลังผลิต(%)   93       91        58       21       5        -        44

  ท่อ คสล.   กำลังการผลิต(ลบ.ม.)     5,400    5,400     3,000    -        -        -        13,800

            ปริมาณการผลิต(ลบ.ม.)    888      4,918     1,187    -        -        -        6,994

            อัตราการใช้กำลังผลิต(%)   16       91        40       -        -        -        51

  คอนกรีต    กำลังการผลิต(ลบ.ม.)     -        -         40,000   -        -        -        40,000

  ผสมเสร็จ   ปริมาณการผลิต(ลบ.ม.)    -        -         16,901   -        -        -        16,901

            อัตราการใช้กำลังผลิต(%)   -        -         42       -        -        -        42

  รวม       กำลังการผลิต(ลบ.ม.)     48,900   60,400    84,000   41,600   65,000   48,000   347,900

            ปริมาณการผลิต(ลบ.ม.)    30,117   46,463    56,600   26,263   42,342   34,083   235,869

            อัตราการใช้กำลังผลิต(%)   62       77        67       63       65       71       68
  --------- --------------------- -------- --------- -------- -------- -------- -------- ---------

นโยบายการผลิตปี 2554 หน่วย : ลบ.ม.

  --------------- -------- --------- -------- -------- -------- --------- ----------
  ชนิดผลิตภัณฑ์       โรงงาน                                                  รวม

                  ภูเก็ต     สุราษฎร์ฯ   หาดใหญ่   อุดรฯ     บ้านบึง    นครปฐม    

  เสาไฟฟ้า         3,420    4,320     3,240    7,220    5,900    -         24,100

  เสาเข็ม          26,400   32,400    32,400   19,200   36,000   -         146,400

  แผ่นพื้น           3,360    2,400     3,360    3,000    -        -         12,120

  เสากลม          -        -         -        -        -        33,600    33,600

  คอนสปัน          -        -         -        -        -        -         -

  อื่นๆ (กฟภ.)      -        -         -        -        -        -         -

  อื่นๆ             600      6,720     2,100    840      900      -         11,160

  คอนกรีตผสมเสร็จ   -        -         -        -        -        -         -

  ท่อ คสล.         1,200    4,800     1,500    -        -        -         7,500

  รวม             34,980   50,640    42,600   30,260   42,800   33,600    234,880
  --------------- -------- --------- -------- -------- -------- --------- ----------

วัตถุดิบและผู้จำหน่ายวัตถุดิบ

วัตถุดิบสำคัญที่ใช้ในการผลิต ได้แก่ ลวดเหล็กแรงดึงสูง , ปูนซีเมนต์ผง , หิน , ทราย และ อื่นๆ
ซึ่งวัตถุดิบเหล่านี้สามารถหาได้จากภายในประเทศทั้งหมด
การเปลี่ยนแปลงด้านระดับราคามีการปรับขึ้นค่อนข้างมากในปัจจุบัน

การสั่งซื้อวัตถุดิบ บริษัทจะสั่งซื้อจากผู้จำหน่าย ดังนี้

1. ปูน บริษัท ซิเมนต์ไทยการตลาด จำกัด

  บริษัท ชลประทานซีเมนต์ จำกัด (มหาชน)

  บริษัท ปูนซิเมนต์นครหลวง จำกัด

2. หิน,ทราย สั่งซื้อจากผู้ขายตามแต่ละท้องถิ่นที่แต่ละโรงงานตั้งอยู่

3. ลวด พี.ซี. บริษัท ไทยไวร์โพร์ดัคท์ จำกัด (มหาชน)

บริษัท บางกอกสตีลไวร์ จำกัด

  บริษัท สยามไวร์อินดัสทรี จำกัด

4. น้ำยาผสมคอนกรีต บริษัท มินเนอรัล แอนด์ เคมีคอล จำกัด

5. ลวดแหวน บริษัท บางกอกสตีลไวร์ จำกัด

หจก.ลวดสยามอุตสาหกรรม

บริษัท เพิ่มพูนทรัพย์ จำกัด

บริษัท กรุงเทพสลักภัณฑ์ จำกัด

วัตถุดิบที่มีต้นทุนวัตถุดิบสูงกว่าร้อยละ 50 ของต้นทุนการผลิตรวม มีเพียงลวดเหล็กแรงดึงสูง
ที่ใช้ในการผลิตเสาไฟฟ้า คอร. และคอน คอร. เท่านั้น

วัตถุดิบสำคัญที่บริษัทต้องซื้อจากผู้ขายเกินร้อยละ 30 ของมูลค่าการซื้อวัตถุดิบทั้งหมดต่อเนื่อง 3 ปี
ติดต่อกัน คือ

-   ลวดเหล็กแรงดึงสูง จากบริษัท ไทยไวร์โพรดัคท์ จำกัด (มหาชน)

เหตุผล เนื่องจากสินค้ามีคุณภาพคงที่

-   ปูนซิเมนต์ ซื้อจาก บริษัท ซิเมนต์ไทยการตลาด จำกัด

 เหตุผล เนื่องจากสินค้ามีคุณภาพคงที่ และจัดส่งได้ทันเวลาที่กำหนด

วัตถุดิบที่ใช้ในการผลิตจะสั่งซื้อจากผู้ขายภายในประเทศ

การจัดหาวัตถุดิบเพื่อจำหน่าย ไม่มี

สภาพปัญหาเกี่ยวกับวัตถุดิบ ไม่มี

ขั้นตอนและเทคโนโลยีการผลิต

[]

[]

[]

- ความเป็นไปได้ที่จะถูกทดแทนด้วยเทคโนโลยีใหม่

ปัจจุบันยังไม่มีแนวโน้มที่ผลิตภัณฑ์จะถูกทดแทนด้วยเทคโนโลยีใหม่
เพราะได้มีการปรับปรุงเทคโนโลยีที่เหมาะสมแล้ว
อย่างไรก็ตามบริษัทอยู่ในระหว่างการศึกษาที่จะนำเทคโนโลยีใหม่ๆมาใช้ใน การผลิต
เพื่อลดการใช้แรงงาน, ต้นทุน และเพิ่มคุณภาพและประสิทธิภาพการผลิต

- ความสามารถ, ความจำเป็นและค่าใช้จ่ายในการปรับเครื่องจักรให้แข่งขันได้

อยู่ในระหว่างการศึกษา พัฒนา

- ความเพียงพอของเครื่องจักรและบุคลากรในการผลิต

เครื่องจักรและบุคลากรยังมีพอเพียง แม้ผลผลิตจะเพิ่มขึ้นมากกว่าเดิม แต่ก็ยังไม่เต็มกำลังการผลิต

- สัญญาการให้ความช่วยเหลือด้านเทคนิค

- ไม่มี -

ผลกระทบต่อสิ่งแวดล้อม

ไม่มี เพราะโรงงานตั้งอยู่ห่างไกลชุมชน

(4) งานที่ยังไม่ส่งมอบ

โครงการขนาดใหญ่ ซึ่งทางบริษัทได้ตกลงทำสัญญาไปแล้วในปี 2553
แต่ยังส่งมอบงานไม่ครบตามสัญญา และมาดำเนินการต่อในปี 2554 ได้แก่

1. กิจการร่วมค้า พีเออาร์ - รถไฟฟ้าสายสีม่วง บางซื่อ-บางใหญ่

2. บจก. ป.สยาม - สะพานท่าทอง

3. หจก. สามประสิทธิ์ - ระบบป้องกันน้ำท่วม จ.นครศรีธรรมราช

4. บจก. แอดวานคอนกรีต อินทิเกรชั่น - ร่างกุ้ง พม่า

5. บจก. โลหะกิจรุ่งเจริญทรัพย์ - โรงงานเฟส 3 จ.สมุทรสงคราม

6. หจก. ป.ศิริภัณฑ์จันทบุรี - สะพานแก่งหางแมว จ.จันทบุรี

7. บจก. เด็มโก้ - งานสายส่ง 115KV

8. บจก. ไทยวัฒน์วิศวการทาง - ระบบป้องกันน้ำท่วมพื้นที่ชุมชนเมืองหนองคาย

9. หจก. ยูพีดี คอนสตรัคชั่น - มหาเจดีย์ หนองคาย

10. บมจ.ปริญสิริ - บ้านจัดสรรปริญสิริ

11. บจก. ซัมซุงไทย เอ็นจิเนียริ่ง - TH Project นิคมเวลโกวร์(ซัมซุง)

12. บจก.สายัณห์มณี เพลซ - คอนโด ซอยแบริ่ง 34

13. บจก.ทองมา คอนแทรคเตอร์ - เขื่อนป้องกันตลิ่งแม่น้ำโขง จ.นครพนม

14. บจก. บ้านสุโขทัย - บ้านสุโขทัย (ป่าตอง จ.ภูเก็ต)

15. บจก. เอก-ชัย ดีสทริบิวชั่น ซิสเทม - โลตัส อ.ถลาง, อ.หาดใหญ่

สิทธิหรือข้อจำกัดในการประกอบธุรกิจ

-ไม่มี -